Ilmar Tammelo

Ilmar Tammelo (kuni 1935 Ilmar Eichelmann, 25. veebruar 1917 Narva – 7. veebruar 1982 Sydney) oli eesti õigusteadlane ja filosoof.    

Ta õppis aastatel 1930–1934 Tartu Poeglaste Gümnaasiumis ja lõpetas 1937. aastal Tartu Linna Õhtuse Erakeskkooli. 

Ta lõpetas 1941. aastal Tartu Riikliku Ülikooli õigusteaduskonna cum laude ja kaitses 1943. aastal seal ka magistritöö.

Saksamaal
Ta läks 1943. aastal Saksamaale. Ta õppis aastatel 1943–1944 Freiburgi ja Heidelbergi Ülikoolis ning sai 1944. aastal Marburgi Ülikoolis doktorikraadi. Ta oli aastatel 1947–1950 Heidelbergi Ülikooli eradotsent.

Austraalias
Ta läks 1948. aastal Austraaliasse. Ta õppis aastatel 1950–1951 Melbourne'i Ülikoolis ja oli 1952–1973 Sydney Ülikooli õppejõud. 

Ta oli 1957. aastal teaduslik stipendiaat Harvardi, aastatel 1957–1958 Oxfordi ja 1962–1963 New Yorgi Columbia Ülikooli juures. Ta oli aastatel 1967–1968 Saarbrückeni Ülikooli, 1968 Brüsseli Vaba Ülikooli ja 1969 Tokio Keio Ülikooli külalisprofessor. 

Austrias
Ta elas 1973. aastast Austriasse ning oli aastatel 1973–1982 Salzburgi Ülikooli professor. 

Liikmesus
1939, kevadsemester – korporatsiooni Rotalia liige
1977–1980 Haagi Õigusteaduse Rahvusvahelise Keskuse täitevnõukogu liige

Looming
Tema tööd on õigus- ja riigiteooria, õigusfilosoofia ning rahvusvahelise õiguse alalt.

Tammelo pakkus demokraatia asemele valitsemisvormi, mida ta nimetas eukraatiaks. Selle põhimõte oleks, et mõistuse võim peab seisma kõrgemal rahva võimust.Ilmar Tammelo. Democratia, quo vadis? Teataja 1978, 27. mai, nr 11

Ta oli ka esperantist.

Tunnustus
1979 Soome Teaduste Akadeemia välisliige
Bologna Ülikooli õigusteaduskonna audoktor
Austria kõrgeim orden teadlastele "Österreichisches Ehrenzeichen für Wissenschaft und Kunst"

Isiklikku
Tema vanema venna Richard Tammelo (1912–1996) poeg oli füüsik Risto Tammelo.Postimees, 4. detsember 2010. Lk 22

Esimene abikaasa (1951–1965) oli meditsiinikooli õpetaja Hilda Uibopuu.

Teine abikaasa (1965–1982) oli Tammelo endine üliõpilane, advokaat Lyndall Lorna Cureton (suri 2008).

Viited

Kirjandus
"Ilmar Tammelo varased tööd (1939-1943) = The works of Ilmar Tammelo (1939-1943)" / toim., eess. ja bibl.: Peeter Järvelaid. - Hamburg: D. A. Loeber, 1993. - 223 lk - (Eesti õigusteaduse allikad 1). - Ilmar Tammelo (1917-1982), lk 11-30 
Peeter Järvelaid. "Ilmar Tammelo (1917-1982)" // Juristen : ein biographisches Lexikon : von der Antike bis zum 20. Jahrhundert. München 1995, lk 606-607
Peeter Järvelaid. Tammelo, Ilmar (1917-1982) // Juristen : ein biographisches Lexikon : von der Antike bis zum 20. Jahrhundert. München 2001, lk 621-622. - (Beck'sche Reihe 1417)
Peeter Järvelaid. Das Frühwerk Ilmar Tammelos : der Weg zum Wissenschaftler / tlk. Olaf Mertelsmann // Auf dem Weg zur Idee der Gerechtigkeit : Gedenkschrift für Ilmar Tammelo. Wien 2009, lk 5-21. - Bibl. joonealustes märkustes. - (Austria: Forschung und Wissenschaft - Rechtswissenschaft ; 3)
Bibliografie Tammelo : Nachdrucke und Übersetzungen ab 1984 sowie Arbeiten über Tammelo / koost. Peeter Järvelaid // Auf dem Weg zur Idee der Gerechtigkeit : Gedenkschrift für Ilmar Tammelo. Wien 2009, lk 307-311. - (Austria: Forschung und Wissenschaft - Rechtswissenschaft 3).
Peeter Järvelaid. Ilmar Tammelo kujunemislugu teadlaseks ja tema varased tööd // Akadeemia (2009) nr 8, lk 1564-1590. - Bibl. lk 1585-1590
Peeter Järvelaid. Ilmar Tammelo (1917-1982) teadlaseks kujunemine // Õpetatud Eesti Seltsi aastaraamat 2008. Tartu 2009, lk 245-246
Peeter Järvelaid. "Narvakas ja ilmakodanik Ilmar Tammelo väärib Narvas tänavat". Narva Postiljon, 20. oktoober 2007. Lk 2
Piibe Jõgi. Ilmar Tammelo õpetus õiglusest : [bakalaureusetöö] / Tartu Ülikool, õigusteaduskond, eraõiguse instituut, Eesti õiguse ajaloo õppetool; juhendaja: Peeter Järvelaid. - Tartu 1994 - 55 lk
Piibe Jõgi. Kaasaegsed teooriad õiglusest anglo-ameerika õigusfilosoofias : [magistritöö] / Tartu Ülikool, õigusteaduskond, eraõiguse instituut; juhendaja: Peeter Järvelaid. - Tartu 1996. - 98 lk - Kaitses 17. juuni 1996 Tartu Ülikoolis
Piibe Jõgi. Õigus ja eetika : teooriad õigusest ja õiglusest 20. sajandi õigusfilosoofias. - Tallinn : Juura, 1997. - 224 lk.
"Õiglus ja hool." Sari Eesti mõttelugu, nr 42, Tartu: Ilmamaa 2001. (koostajad Raul Narits ja Marju Luts; eessõna Raul Narits). ISBN 9985-878-90-6; teose 2. trükk: Ilmamaa, Tartu 2006
Peeter Järvelaid. "Ilmar Tammelo kujunemislugu teadlaseks ja tema varased tööd". //Akadeemia 8/2009. Lk 1564-1590
Peeter Järvelaid. "Die Rezeption Kelsens und der Einfluss der Reinen Rechtslehre in Estland". - Hans Kelsen anderswo. Hans Kelsen abroad. Der Einfluss der Reinen Rechtslehre auf die Rechtstheorie in verschiedenen Ländern. Hrsg. von Robert Walter, Clemens Jabloner, Klaus Zeleny. Wien: Manzsche Verlags - und Universitätsbuchhandlung, 2010, S. 73-88. (Schriftenreihe des Hans Kelsen-Institut, Bd. 33; ISBN 978-3-214-14754-9)
Pagulaspöevik. Tartu: Ilmaama 2015. (Koostanud Hando Runnel; toimetanud Katre Ligi; Kaane kujundanud Mari Ainso. Järelkiri Hando Runnel) . -224lk. ISBN 978-9985-77-236-2

Välislingid

[http://www.ra.ee/apps/andmed/index.php/nimed/view?id=24718&_xr=eNpLtDK0qs60MrBOtDKGMIqtDI2slIpSC0tTi0v0ExNLS5SAYhZWSgWpRal5mbmZIK65lVJJYm5uak4%252BiGdopVQIpQ2VrGtrAW0fGho%253D Album Academicum Universitatis Tartuensis 1918-1944]

Kategooria:Eesti filosoofid
Kategooria:Eesti õigusteadlased
Kategooria:Esperantistid
Kategooria:Tartu Ülikooli õigusteaduskonna vilistlased
Kategooria:Korporatsioon Rotalia liikmed
Kategooria:Eestlased Saksamaal
Kategooria:Eestlased Austraalias
Kategooria:Eestlased Austrias
Kategooria:Sündinud 1917
Kategooria:Surnud 1982